钦定古今图书集成/明伦汇编/氏族典/第573卷 > 完颜宗敏
## 钦定古今图书集成/明伦汇编/氏族典/第573卷 > 完颜宗敏

按《金史蜀王宗敏传》：“宗敏，太祖子，本名阿鲁补。天眷
元年，封邢王。皇统三年为东京留守，进太保，领三省
事，兼左副元帅，领行台尚书省事，封曹国王。海陵谋
弑立，畏宗敏属尊且材勇，欲构诬以除之。及弑熙宗，
使葛王召宗敏，宗敏入宫，海陵使仆散忽土杀之。天
德三年，海陵追封宗敏为太师，封子撒合辇舒国公”，
赐名褒，进封王。阿里罕，封密国公。正隆六年，契丹撒
八反，海陵遣使杀诸宗室，阿里罕遂见杀。大定间，诏
复官爵。